ইন্টেল কর্পোরেশন
ইন্টেল স্থাপিত হয় ১৯৬৮ সালে মাউন্টেন ভিউ, ক্যালিফোর্নিয়ায়। গর্ডণ ই. মুর (একজন রসায়নবিদ এবং পদার্থবিদ) এবং রবার্ট নয়েস (পদার্থবিদ এবং ইন্টিগ্রেটেড সার্কিটের সহকারী উদ্ভাবক) যখন "ফেয়ারচাইল্ড সেমিকন্ডাক্টর" ছেড়ে যান তখন তারা এটি প্রতিষ্ঠা করেন। প্রতিষ্ঠার পর এর তৃতীয় চাকুরীজিবী ছিল এ্যন্ডি গ্রুভ, একজন রাসায়নিক কারিগর যিনি এই কোম্পানিকে পরিচালনা করেন ১৯৮০ এর দশকের বেশিরভাগ এবং ১৯৯০ এর দশকের সময় যখন ইন্টেল উন্নতিলাভ করেছিল। 
প্রথমদিকে মুর এবং নয়েচ চেয়েছিলেন কোম্পানির নাম রাখা হবে "মুর নয়েচ"| কিন্তু এটি শুনতে প্রায় "মোর নয়েজ" এর মত শোনায় এবং ইলেক্ট্রনিক পণ্যের নামের সাথে মিলে না বিধায় এটি বাধ দেয়া হয়। এরপর প্রায় একবছর যাবৎ এনএম ইলেক্ট্রনিকস নামটি ব্যবহার করা হয় ইন্টেল নামটি দেয়ার আগে। এটি এসেছে ইন্টিগ্রেটেড ইলেক্ট্রনিকস থেকে সংক্ষেপে "ইন্টেল"। তখন ইন্টেল নামটি একটি হোটেল চেইনের জন্য ট্রেডমার্ক ছিল এতেকরে ইন্টেলকে তাদের নামের অধিকার ক্রয় করতে হয়।
এনরন কেলেঙ্কারি
স্ট্যান্ডার্ড এন্ড পোর ফাইভ হান্ড্রেড ইনডেক্স এর সূচকে ১৯৯০ সালে এনরনের জন্ম থেকে আট বছরের মধ্যে ১৯৯৮ সালে কোম্পানিটির শেয়ারের মূল্য প্রায় ৩১১% বৃদ্ধি পায়। তবে ১৯৯৯ ও ২০০০ সালে কোম্পানিটি যথাক্রমে ৫৬% এবং ৮৭% প্রবৃদ্ধি লাভ করে যদিও বাজার শূলকে যথাক্রমে ২০% ও ঋনাত্বক ১০% প্রবৃদ্ধি হয়। ২০০০ সালের ৩১ ডিসেম্বর নাগাদ এনরনের শেয়ার মূল্য ৮৩.১৩ মার্কিন ডলার ছাড়িয়ে যায় এবং কোম্পানির মোট বাজার মূল্য ৬০ বিলিয়ন মার্কিন ডলার অতিক্রম করে। ফরচুন ম্যাগাজিনের জরিপ মতে এনরন ছিল ২০০০ সালের আমেরিকার বৃহৎ কোম্পানিগুলোর মধ্যে সবচেয়ে উৎভাবনশীল।